જો કે, પછીથી મહિલા પર વેઇટરની દાનત બગડતાં તેણે મહિલાને પેન્ટ્રી કારમાં બોલાવી પોતાની હવસનો શિકાર બનાવી હતી. ટ્રેન સુરત અને ભરૂચ વચ્ચેથી પસાર થઇ રહી હતી તે દરમિયાન તેણે મહિલા પર દુષ્કર્મ આચર્યું હતું. મહિલા પર દુષ્કર્મ આચર્યા બાદ તેણે મહિલાને કહ્યું હતું કે, આ અંગે જો તે કોઈને કહેશે તો તેને મારી નાંખી, ટ્રેનમાંથી નીચે ફેંકી દેશે. સાથે જે તેણે મહિલાની બહેનપણીને પણ મારી નાંખવાની ધમકી આપી હતી. આથી ટ્રેનની મુસાફરી દરમિયાન મહિલા ડરીને ચુપ બેસી રહી હતી. પરંતુ જયપુર સ્ટેશન પર પહોંચતાની સાથે જ તેણે દુષ્કર્મ ગુજાર્યાની ફરિયાદ પોલીસમાં નોંધાવી હતી. જયપુર પોલીસે ફરિયાદ ઝીરો નંબરથી ટ્રાન્સફર કરી સુરત પોલીસને મોકલી આપી હતી. જેથી સુરત રેલવે પોલીસે આઈપીસીની 376 મુજબની ફરિયાદ નોંધી હતી​.